OpenLLM-France/wikimedia huggingface dataset:
# Aprileko azpiarrosa

Aprileko azpiarrosa (Entoloma aprile) Entolomataceae familiako onddo espezie bat da. Irin usain nabarmena duenez, batez ere laguntzeko edo hornigaietarako erabiltzen da. Adituen esku dago bilketa, sailkatzeko zailtasun ugari baititu eta espezie toxiko antzekoak baitira.
Sinonimoak: Hyporrhodius aprilis, Rhodophyllus majalis, Rhodophyllus plebejus, Rhodophyllus aprilis, Entoloma clypeatum var. aprile.

## Deskribapena

Kapela: 2 eta 9 cm bitarteko diametrokoa, hasieran konikoa, gero kanpai itxurakoa edo ganbila eta azkenean zabaldu egiten da. Titi apur batekin eta ertzak biribilkatuta egoten dira luzaroan; gero, luzatuta eta izurtuak geratzen dira. Azalak kolore gris zikina edo gris-marroia du, hezetasunarekin oso sentikorra eta denbora lehorrarekin zurbildu egiten da.
Orriak: Eskotatuak, itsatsiak, zabal, desberdinak, hasieran grisaxkak eta gero marroi-arrosak.
Orri Eskotatuak: Oinera Iritsi baino lehentxeago eskote txiki bat duten orriak.
Hanka: Zilindrikoa, lodixeagoa oinarrian, hasieran betea, baina laster barnehutsa, eta zurixka, luzetarako zuntz-txiki ilunago eta distiratsuekin.
Haragia: Lodia kapelaren erdian eta oso mehea ertzetan. Zurixka da eta irin usaina eta zaporea ditu.
Etimologia: Entoloma terminoa grekotik dator: ertza barrurantz biribildua. Aprile epitetoa berriz latinetik dator, apiril esan nahi duen "aprilis" hitzetik. Bere hazteko garaiagatik.

## Jangarritasuna

Jangarri ona da.

### Nahasketa arriskua

Entoloma clypeatum bezalako udaberriko Entolomen taldean dago, hau bereizten da aprile-tik , soropildua hazten delako, oina leuna, zuria, zuntzik gabea, eta iluna duelako. Entoloma sinuatum toxikoa udazkenean bakarrik hazten da, eta, beraz, udaberriko Entolomen bilketa seguruagoa da.

## Sasoia eta lekua

Apirilean hostozabalen basoetako lurzoru hareatsu eta buztintsuetan agertzen da.

### Banaketa eremua

Kanada, Ameriketako Estatu Batuak, Mexiko, Europa, Errusia, Txina, Japonia, Australia.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Lotina, Roberto. (1985). Mil setas ibericas.. Diputacion foral de vizcaya, 279 or. ISBN 84-505-1806-7..
* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 249 or. ISBN 84-282-0253-6 (T.I). ISBN: 84-282-0538-8 (O.C.)..
* ↑ Entoloma aprile: GBIF—the Global Biodiversity Information Facility.

## Kanpo estekak

* Datuak: Q10575514
* Multimedia: Entoloma aprile / Q10575514
# Arbiki argi

Arbiki argia (Hebeloma crustuliniforme) Hymenogastraceae familiako onddo espezie bat da. Toxikoa izan daiteke, eta arazo gastrointestinal larriak eragin ditzake.
Sinonimoak: Agaricus ossa, Agaricus circinans, Hypophyllum raphanoides, Agaricus fastibilis, Hebeloma crustuliniforme, Hylophila crustuliniformis, Derminus crustuliniformis, Hebelomatis crustuliniforme.

## Deskribapena

Kapela: 4 eta 9 cm arteko diametrokoa. Mamitsua, ganbila, pixka bat likatsua eguraldi hezean. Zuri-larru kolorekoa edo marroi-gorrixka, ilunagoa erdian.
Orriak: Estu, itsatsiak, perretxikoa oso gaztea denean, sarritan ur tantatxoekin bezala. Okre zurbiletik arre-lur kolorera pasatzen dira eta, azkenik, arre-sepia kolorea hartzen dute.
Hanka: Zuria, zilindrikoa edo erraboildun samarra, betea, trinkoa, goiko aldean pikor txikiak ditu. 5 - 10 x 1 - 2 cm-koa.
Haragia: Zurixka, trinkoa, hezea, errefrau-usain handikoa eta zapore mingotsekoa.
Etimologia: Hebeloma terminoa antzinako grekotik dator eta errezel gaztea esan nahi du, perretxiko heldugabeetan bakarrik ikusten delako errezela. Krustuliniforme epitetoa latinetik dator, gailetatxoa esan nahi duen "crustulum" hitzetik.

## Jangarritasuna

Baztertu beharreko espezie bat da, nahasmendu gastrointestinalak eragin ditzakeelako.

### Nahasketa arriskua

Hebeloma sinapizans delakoarekin nahas daiteke, antz handia du, baina ebaki bertikal bat ematen diogunean, mihi moduko bat ikusten dugu oinaren goialdean, Hebeloma crustuliniforme espezieak ez duena. Hebeloma sacchariolens berriz txikia da eta azukre errearen usaina du. Hebeloma hiemale espeziea, Hebeloma crustiliniforme baino txikiagoa eta zurbilagoa da. Hebeloma longicaudum eta elatum, oin luzekoak dira.

## Sasoia eta lekua

Udazkenean oso ohikoa da, ale ugariko taldetan, koniferen eta hostoerorkorren basoetan.

### Banaketa eremua

Europa, Ipar Amerika, Txile, Argentina, Kanariak, Islandia, Svalbard, Errusia, Japonia, Himalaiako eremua. Sartua Australian, Zeelanda Berrian, Hegoafrikan.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Mendaza, Ramon, Diaz, Guillermo. (1987). Guia fotografica y descriptiva 800 especies a todo color. Iberduero, 434 or. ISBN 84-404-0530-8..
* ↑ (Gaztelaniaz) Bon,Marcel. (1988). Guia de Campo de los hongos de Europa. Ediciones Omega, S. A. Barcelona, 228 or. ISBN 84-282-0865-4..
* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 203 or. ISBN 84-282-0253-6 (T.I). ISBN: 84-282-0538-8 (O.C.)..
* ↑ (Gaztelaniaz) Palazon Lozano Fernando. (2006). Setas para todos. JoseLuis Añanos Echo Editorial Pirineo, 381 or. ISBN 84-87997-86-4..
* ↑ Hebeloma crustuliniforme: GBIF—the Global Biodiversity Information Facility.

## Kanpo estekak

* Datuak: Q180150
* Multimedia: Hebeloma crustuliniforme / Q180150
# Gabon-zuzi

Gabon-zuzia, gabon-subila edo gabon zuria Europako kultura batzuetan Euskal Herriko zenbait tokitan Eguberrietan enbor bat erretzeko ohitura da. Euskal Herrian Olentzero-enborra, subilaro eta beste izen batzuekin ezagutzen da. Katalunian, Tió de Nadal izena ematen zaio. Frantzian, antzinako enborra pastel bilakatu eta bûche de Noël deritzo.

## Erreferentziak

* ↑ Olentzero. «Olentzero-enborra Eguberrietako erritoa Europan» dantzan.eus (Noiz kontsultatua: 2024-12-26).

## Ikus, gainera

* Neguko solstizio.
* Eguberri.

## Kanpo estekak

* Datuak: Q460653
* Multimedia: Yule logs / Q460653
# Chela Reyes

Maria Zulema Reyes Valledor, ezagunagoa Chela Reyes izenez (Santiago, Txile, 1904 - 1988) txiletar idazlea eta poeta izan zen.

## Idazle ibilbidea

8 urterekin hasi zen lehen bertsoak idazten. 22 urte zituela argitaratu zuen bere lehen lana, Inquietud poema-liburua.
Txileko PEN Clubeko sortzaileetako bat izan zen. Luis Melendez Ortíz idazlearekin ezkondu zen.

## Lanak
### Poesia

* Inquietud (1926)
* Poesías (1928)
* Época del alma (1937)
* Ola nocturna (1945)
* Elegías (1962)

### Ipuinak

* Bosque sonoro (1952)
* La extranjera (1953)
* Las cadencias secretas (1974)

### Eleberria

* Puertas verdes y caminos blancos (1939)
* Tía Eulalia (1951).

### Antzerkia

* La llama inmóvil (1926)
* Andacollo (1930)

### Haur literatura

* Historia de una negrita blanca (1950)
* La pequeña historia de un pececito rojo (1970)
* La paloma paseadora (1974)
* A la ronda, ronda, del agua redonda (1977).

## Sariak eta aintzatespenak

* 1939an Concepciongo Unibertsitateko Atenea saria, Puertas verdes y caminos blancos eleberriagatik.

## Erreferentziak

* ↑ (Gaztelaniaz) Condeza, Carla Araneda. (2023-06-07). «Chela Reyes: Una poesía apasionada.» Petroglifos Revista Crítica Transdisciplinaria (Noiz kontsultatua: 2024-12-26).
* ↑ Molinete. (martes, 4 de octubre de 2011). «Molinete: María Zulema Reyes Valledor (Chela Reyes)» Molinete (Noiz kontsultatua: 2024-12-26).
* ↑ Zaldívar Ovalle, María Inés. (2020-06). «LA VENUS ACUÁTICA DE CHELA REYES» Alpha (Osorno) (50): 126–139. doi:10.32735/s0718-2201202000050780. ISSN 0718-2201. (Noiz kontsultatua: 2024-12-26).
* ↑ «Dataciencia - ANID» dataciencia-pub-qa.anid.cl (Noiz kontsultatua: 2024-12-26).
* ↑ «Pepita Turina: Chela Reyes» www.pepitaturina.cl (Noiz kontsultatua: 2024-12-26).
* ↑ www.escritores.cl (Noiz kontsultatua: 2024-12-26).

## Kanpo estekak

* "SOMBRAS Y ENTRESOMBRAS DE LA POESÍA CHILENA - La intuición de CHELA REYES" Pepita Taurinaren saiakera.
* Ivette Malverde Disselkoen idazleak bere eleberrien biografia eta azterketa egin du Editorial Cuartoko "Escritoras chilenas" liburuan
* Datuak: Q5765517
# Matamoros

Matamoros, izen ofizialez Heroica Matamoros, Mexiko ipar-ekialdeko hiri bat da. Tamaulipas estatuaren iparraldean dago, Rio Bravoren hegoaldeko bazterrean, Mexikoren eta AEBren arteko mugan. Ibaiaz bestaldean, Texasko Brownsville hiria dago. 2010ean 449.815 biztanle zituen.

## Geografia
### Klima

Klima subtropikal hezea dauka, Cfa Köppen klima sailkapenaren arabera.
Datu klimatikoak (Matamoros/Brownsville) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Erregistraturiko tenperatura maximoa (°C) | 34 | 34 | 41 | 39 | 39 | 39 | 39 | 41 | 41 | 37 | 37 | 34 | 41 |
| Batez besteko tenperatura maximoa (°C) | 22 | 23 | 26 | 29 | 31 | 34 | 34 | 35 | 33 | 30 | 26 | 22 | 29 |
| Batez besteko tenperatura (ºC) | 16 | 18 | 21 | 24 | 27 | 29 | 29 | 30 | 28 | 25 | 21 | 17 | 24 |
| Batez besteko tenperatura minimoa (°C) | 11 | 13 | 15 | 19 | 22 | 24 | 25 | 25 | 23 | 19 | 15 | 12 | 19 |
| Erregistraturiko tenperatura minimoa (°C) | -8 | -11 | -2 | 3 | 5 | 13 | 14 | 16 | 11 | 2 | -3 | -9 | -11 |
| Pilatutako prezipitazioa (mm) | 32 | 27 | 31 | 39 | 67 | 65 | 52 | 62 | 150 | 95 | 46 | 29 | 696 |
| Prezipitazio egunak (≥ 0.01 in) | 7.3 | 5.5 | 4.4 | 4.0 | 4.9 | 5.9 | 5.3 | 6.6 | 10.0 | 7.5 | 6.0 | 7.0 | 74.4 |
| Eguzki orduak | 130.2 | 152.6 | 207.7 | 234.0 | 266.6 | 306.0 | 334.8 | 306.9 | 252.0 | 229.4 | 165.0 | 130.2 | 2715.4 |
| Iturria (1): NOAA (normals 1981–2010) ||||||||||||||
| Iturria (2): Hong Kong Observatory (sun, 1961–1990) ||||||||||||||

## Hiritar ezagunak

* Manuel del Refugio González Flores (1832-1893), militar eta politikaria.
* Dulce (1955-2024), abeslari eta aktorea.
* Cristina Rivera Garza (1964-), idazlea.
* Osiel Cárdenas Guillén (1967-), droga trafikatzailea.

## Erreferentziak

* ↑ Instituto Nacional de Estadística y Geografía. Municipio de Matamoros. (Noiz kontsultatua: 2017-11-25).
* ↑ NOWData – NOAA Online Weather Data. National Oceanic and Atmospheric Administration (Noiz kontsultatua: 2013-02-11).
* ↑ Climatological Information for Brownsville, United States. Hong Kong Observatory (Noiz kontsultatua: 2013-02-11).

## Kanpo estekak

* Datuak: Q738353
* Multimedia: Matamoros, Tamaulipas / Q738353
# Fernando Díaz Alberdi

Fernando Diaz Alberdi (Buenos Aires, 1972ko uztailaren 2a) petrolio-ingeniaria, entrenatzailea eta Argentinako errugbi-jokalari ohia da. Nazioartekoa izan zen Pumekin, 1997tik 2000ra.

## Karrera

Club Universitario de Buenos Airesen egin zuen debuta 18 urterekin, 1990ean. Club Pucararen aurka jokatu zuen URBA 2000 Torneoko jardunaldi batean eta lesio larria izan zuen lepaornoetan. Ohatilan atera behar izan zuen eta 2001ean erretiratu egin zen beste lesio bat izan ondoren.

## Selekzio nazionala

Alex Wyllie zeelandaberritarrak 1997ko irailean deitu zion Pumekin Teroen aurka jokatzeko, eta bere try bakarra ezarri zien.
2000ko ekainean jokatu zuen azken partida Wallabiesen aurka. Guztira 5 partida jokatu zituen eta try bat (5 puntu) sartu zuen.

### Munduko txapelketan parte hartzea

1999ko Galesko munduko txapelketa historikoan parte hartu zuen, eta argentinarrak txapelketako azken fasean sartu ziren lehen aldiz. Diaz Alberdik ez zuen jokatu, Roberto Grau, Omar Hasan, Mauricio Reggiardo eta Martin Scelzoren ordezko bezala eraman zutelako.
| Mundiala | Egoitza | Emaitza | BP | Tries |
| 1999ko Munduko Errugbi Txapelketa | Gales | Final-laurdenak | 0 | 0 |

## Palmaresa

* 1997ko Hego Amerikako Txapelketako txapelduna.

## Kanpo estekak

* Datuak: Q3742902
# Ennisko abadia

Ennisko abadia edo Ennisko monasterioa, irlanderaz: Mainistir na hInse eta ingelesez: Ennis Abbey edo Ennis Friary, Irlandako Ennis udalerrian zegoen frantziskotar ordenaren abadia baten hindakinak dira, Clare konderrian.
XIII. mendearen erdialdera, O'Brien klanaren agintaldian, eraiki zen.
# Jack Brabham

Sir John Arthur Brabham (Hurtsville Hegoaldeko Gales Berria, 1926ko apirilaren 2a - Gold Coast, Queensland, 2014ko maiatzaren 19a) australiar auto-gidari izan zen. Bi 1 Formula txapelketa irabazi zituen Cooper Car Company taldearekin 1959an eta 1960an. 1962an bere taldea sortu zuen Ron Tauranacekin batera eta izena eman zion. 1966an berriro irabazi zuen txapelketa eta bere autoa gidatzen irabazten zuen lehen gidaria izan zen. Brabham taldeak beste bi txapelketa irabazi zituen Nelson Piquetekin 1981 eta 1983an.

## Kanpo estekak

* Datuak: Q2125
* Multimedia: Jack Brabham / Q2125
# Adji

Adjaratou Sanon (Bobo-Dioulasso, 1980 – ibidem, 2024ko abenduaren 24a), Adji mononimoz ezagunagoa, burkinafasoar abeslaria izan zen.

## Bizitza

Adji Bobo-Dioulasson jaio zen 1980an. Black So Man artistaren bikotekidea izan zen eta seme bat izan zuen harekin. Black So Man 2002an hil ostean, Adji publikoaren aurrean abesten hasi zen.
2021ean, bularreko minbizia zuela iragarri zuen. Hainbat aldiz ospitalera sartu zen eta Marokora eta Tunisiara joan zen artatzera. 2022an, emakume musikarien elkarteak 12 milioi franko biltzeko kanpaina jarri zuen martxan Adjiri laguntzeko asmoz. 2023an, bularreko minbiziaz sendatu zela iragarri zuen, baina mediastinoko tumorea diagnostikatu zioten.
2024ko urtarrilean bere azken diskoa kaleratu zuen, Sous l’aile de la foi izenburua zuena, eta abenduaren 24an hil zen.

## Diskografia

* 2004: Burkina Mousso
* 2005: Fuodi
* 2011: Grâce divine
* 2013: Grâce à vous
* 2016: Burkina
* 2018: Il a payé cash
* 2024: Sous l'aile de la foi

## Erreferentziak

* ↑ (Frantsesez) Aka, Kevin. «Burkina Faso : décès de la chanteuse Adjaratou Sanon alias « Adji »» Benin Web TV 2024-12-25 (Noiz kontsultatua: 2024-12-26).
* ↑ (Frantsesez) Renoncourt, François. «Black So Man peut enfin tourner sur vos platines !» Pan African Music 2022-02-01 (Noiz kontsultatua: 2024-12-26).
* 1 2 (Frantsesez) Nanéma, Hamed. «Burkina/Musique : L’artiste Adji est décédée» LeFaso.net 2024-12-25 (Noiz kontsultatua: 2024-12-26).
* ↑ (Frantsesez) Hien, Annick. «Cancer de sein: l’artiste musicienne Adji sensibilise et encourage les victimes» Mousso News 2023-10-08 jatorrizkotik artxibatua (artxibatze data: 2024-12-26) (Noiz kontsultatua: 2024-12-26).
* ↑ (Frantsesez) Ky, Akim. «Burkina Faso : Des artistes veulent mobiliser 12 millions pour contribuer aux soins de Adji» Burkina24.com - Actualité du Burkina Faso 24h/24 2022-11-28 (Noiz kontsultatua: 2024-12-26).
* ↑ (Frantsesez) «Cancer du médiastin : Le nouveau combat de l’artiste musicienne Adji Sanon» Radars Burkina 2024-02-02 (Noiz kontsultatua: 2024-12-26).
* ↑ (Frantsesez) Hein, Annick. «Cancer médiastin : Le nouveau mal dont souffre l’artiste musicienne Adji» Mousso News 2024-01-23 jatorrizkotik artxibatua (artxibatze data: 2024-12-26) (Noiz kontsultatua: 2024-12-26).
* 1 2 (Frantsesez) «Burkina/ Musique : Adji entend poursuivre sa carrière musicale, malgré un second cancer qui lui a été diagnostiqué» LeFaso.net 2024-01-22 (Noiz kontsultatua: 2024-12-26).
* ↑ (Frantsesez) «L’artiste Adji Sanon n’est plus» Mousso News 2024-12-25 (Noiz kontsultatua: 2024-12-26).
* 1 2 (Frantsesez) «Burkina Faso: «Il a payé cash» - Le nouvel album de Adji pour rendre grâce à Dieu» AllAfrica 2018-11-20 (Noiz kontsultatua: 2024-12-26).
* 1 2 (Frantsesez) «Sortie discographique : « Grâce à vous », le 4ème album de Adji» aOuaga.com 2013-12-27 (Noiz kontsultatua: 2024-12-26).
* ↑ (Frantsesez) «La chanteuse burkinabè Adji sort son 5e album baptisé ‘ ’ Burkina’’» aOuaga.com 2016-04-24 (Noiz kontsultatua: 2024-12-26).
* ↑ (Frantsesez) Sawadogo, Parfait Fabrice. «6e album de Adji : De la musique profane au gospel» Infos Culture du Faso 2018-11-24 (Noiz kontsultatua: 2024-12-26).
# Joachim Murat

Joachim Murat, geroago Joachim-Napoléon Murat (Labastide-Fortunière, gaur egun Labastide-Murat, Okzitania, Frantzia, 1767ko martxoaren 25a - Pizzo, Calabria, Napoliko Erresuma, 1815eko urriaren 13a) Frantziako marexala izan zen.

## Biografia

Napoliko errege izan zen 1808tik 1814ra. Napoleonen jeneral hoberenetakoa izan zen, eta haren ezkon-anaia, enperadorearen arreba Caroline Bonaparterekin ezkondu baitzen 1800ean. Espainiako Maiatzaren 2ko jaikialdian arduradun nagusia izan zen. Ahaleginak egin zituen Espainiako koroa eskuratzeko, baina Napolikoa eman zion Napoleonek. Fusilatu egin zuten.

### Murat jeneralaren bandoa

| « | Gudariok: "Madrilgo jendaila matxinatu egin da, eta hilketak ere egin dituzte. Badakit espainiar onek negar egin dutela istilu horiengatik, eta ez zait bururatu ere egin harrapaketa eta krimena baino ez dutenen multzo berean sartzea. Baina frantziarren odola isuri da, eta mendekua eskatzen du. Horren ondorioz, hauek agintzen ditut: 1. Armak eskuan dituztela istiluetan atxilotutako guztiak arkabuzez tirokatuko dituzte. 2. Gobernu Juntak Madrilgo biztanle guztiak desarmaraziko ditu. Agindu hori bete ondoren, eskuetan armak dituzten guztiak edo lizentzia berezirik gabe armak gordetzen dituzten guztiak arkabuzez tirokatuko dituzte. 3. Frantziarrak hilez gero, hilketa gertatu den lekua erreko da. 4. Zortzi pertsonatik gorako bilera oro sedizio-juntatzat hartuko da, eta tiroz desegingo da. 5. Nagusiek dute beren neskame-morroiekiko erantzukizuna; lantegietako nagusiek, beren ofizialekikoa, gurasoek, seme-alabekikoa; eta komentuetako ministroek, bertako lekaideekikoa. 6. Sediziora bultzatzeko libeloak (eskuz idatziak nahiz inprimatuak) idazten, saltzen edo banatzen dituztenak Ingalaterrako agentetzat hartuko dira eta arkabuzez tirokatuak izango dira. Madrilgo kuartel nagusian, 1808ko maiatzaren 2an | » |

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q151173
* Multimedia: Joachim Murat / Q151173
# Frantziako marexal

Frantziako marexal izatea Frantziako goraipamen militarrik handiena da. Frantziako marexal titulua, edo Frantziako amiral —bere baliokidea itsasgizonentzat— kargu bat da estatuan. Ikertutako historia-tartean, 329 konta daitezke.
Jean Isidore Harizpe baxenabartarra titulu hori izan duen euskal herritar bakarra da.
Gaur egun, Frantziak ez du bizirik dagoen marexalik.

## Kanpo-estekak

* Datuak: Q474485
* Multimedia: Marshals of France / Q474485
# Thomas Etxeberri

    Artikulu hau Baigorriko politikari eta abokatuari buruzkoa da; beste esanahietarako, ikus «Etxeberri (argipena)».
Thomas Etxeberri (Baigorri, 1774ko martxoaren 14a - ib., 1832ko uztailaren 24a) Baigorriko auzapez, bake epaile eta abokatua zen.
Erregearen notario Mixel Etxeberriren eta Marie Harisperen semea zen. Frantziako Iraultzako Gerretan hartu zuen parte euskal ehiztariekin, Harispe lehengusuarekin.
1815eko maiatzaren 13an 48 botoz (denak) hautatua zen Maule ordezkatzeko Ehun Eguneko Biltzarrean.

## Bibliografia

* Adolphe Robert eta Gaston Cougny, Dictionnaire des parlementaires français (1789-1889), Paris, Bourloton, 1891. II. Liburukia ;574. orr.
* Datuak: Q3525093
# Real Ciencias La Carloteña

Real Ciencias La Carloteña Espainiako errugbi taldea da, egoitza Andaluziako Sevilla hirian duena. 1972an sortu zen, eta etxeko partidak La Cartujako kirol instalazioetan jokatzen ditu. 2023-2024 denboraldian, gizonezkoen lehenbiziko taldea Espainiako Ohorezko Mailan dago.

## Palmaresa

* Ohorezko Maila
** irabazlea (2): 1992, 1994
* Errege Kopa
** irabazlea (3): 1994, 1995, 1996
* Iberiar Errugbi Kopa:
** irabazlea (1): 1995
** finalista (1): 1993
* Espainiako Errugbi Superkopa
** finalista 2009an.
* Ohorezko B maila
** irabazlea (1): 2004
* FAR Kopa edo "Felipe Del Valle Trofeoa": 12

## Kanpo estekak

* Webgune ofiziala, rugbyciencias.com
* Datuak: Q2972340
# Kilis

Kilis Turkiako hegoekialdean dagoen hiria da, Kilis probintzian. 93.266 biztanle zituen 2015ean.

## Geografia

Siriako muga 5 km hegoaldera dago eta Gaziantep hiria 60 km iparraldera. 1996ra arte, Gaziantep probintziako barruti bat izan zen, 1995eko hauteskundeen ondoren Tansu Çillerrek probintzia bihurtu zuen arte.

### Garapen demografikoa

* 1927 = 20000
* 1970 = 45000
* 1980 = 60000
* 1990 = 84077
* 2000 = 70670
* 2007 = 77706
* 2009 = 84590
* 2015 = 93266

## Ezaugarriak

Kilis landa-giroa duen hiri txiki bat da. Trafikoa, batez ere, motorrean dabilen jende gaztea da. Mugatik gertu dagoenez, kontrabandoak eta droga-trafikoak denbora luzez ezagunak izan dira Kilisen. Gaur egun egoera hori asko murriztu da, baina tabakoa, edari alkoholdunak eta etxetresna elektrikoak prezio merkean eros daitezke oraindik.

## Gastronomia

Bertako gastronomia plater turkiarren eta arabiarren nahasketa da; ezaguna da bertako kebab, ogiak, baklava eta barazki beteak.

## Ondarea

Hiriko leku nagusiak otomandar garaiko meskitak eta patioak dira, baita zurezko altzariak dituzten harrizko etxeak ere.

## Erreferentziak

* ↑ https://www.allaboutturkey.com/kilis.html#google_vignette
* ↑ https://population-statistics.com/wg.php?x=&lng=en&des=gamelan&geo=456249711&srt=pnan&col=abcdefghimoq&msz=1500&men=gpro&lng=es
* ↑ https://kilis.goturkiye.com/es/taste
* ↑ https://www.tripadvisor.es/Tourism-g1422276-Kilis_Kilis_Province-Vacations.html
* ↑ http://www.turismodeturquia.org/Content/Destinations/Mesopotamia_Sabor.aspx

## Kanpo estekak

* Datuak: Q206881
* Multimedia: Kilis / Q206881